ANNESS

LISTA TA’ ANNESSI

ANNESS I

KONDIZZJONIJIET LI GĦANDHOM JIĠU RISPETTATI MILL-VETTURI U SOTTO-MUNTAĠĠI ELETTRIĊI/ELETTRONIĊI MWAĦĦLA FUQ VETTURA

1. Intenzjoni

Din id-Direttiva tapplika għall-kompatibiltà elettro-manjetika ta’ vetturi koperti f’Artiklu 1, li huma vetturi jew trejlers (’il quddiem imsemmija bħala vetturi) kif fornuti mill-produttur tal-vettura u għal komponenti jew units tekniċi separati maħsuba biex jitwaħħlu fuq vetturi.

Tkopri:

— Kondizzjonijiet dwar l-immunità għal radjazzjoni ta’ disturbanzi u trażmissjoni ta’ disturbanzi għal funzjonijiet relatati mal-kontroll dirett tal-vettura, relatati mal-ħarsien tas-sewwieq, passiġġier u oħrajn li jużaw it-triq u relatati ma’ disturbanzi, li joħolqu konfużjoni lis-sewwieq jew oħrajn li jużaw it-triq;

— Kondizzjonijiet dwar il-kontroll ta’ emissjonijiet mhux mixtieqa rradjati u trażmessi, biex jiġi mħares l-użu tagħmir ta’ l-elettriku jew elettroniku fl-istess vettura jew vetturi magħha jew ħdejha, u l-kontroll ta’ disturbanzi minn aċċessorji li jistgħu ikunu miżjuda lill-vettura.

2. Definizzjonijiet

2.1 Għall-fini ta’ din id-Direttiva:

2.1.1. “Kompatibiltà elettro-manjetika” tfisser il-kapaċità ta’ vettura jew komponent(i) jew unit(s) separati tekniċi, li jiffunzjonaw b’mod sodisfaċenti fl-ambjent elettro-manjetiku tagħhom bla ma jiġu introdotti disturbanzi elettro-manjetiċi intollerabbli fi kwalunkwe ħaġa li tkun f’dak l-ambjent.

2.1.2. “Disturbanza elettro-manjetika” tfisser xi fenomenu elettro-manjetiku li jista’ jnaqqas l-eżekuzzjoni ta’ vettura jew komponent(i) jew unit(s) separati tekniċi, jew ta’ apparat ieħor, unit ta’ tagħmir jew sistema mħaddma qrib il-vettura. Disturbanza elettro-manjetika tista’ tkun storbju elettro-manjetiku, sinjal mhux intenzjonat jew bidla fl-oġġett stess li qiegħed joħloqha.

2.1.3. “Immunità elettro-manjetika” tfisser il-kapaċità ta’ vettura jew komponent(i) jew unit(s) separati tekniċi, li jaħdmu bla tnaqqas fl-eżekuzzjoni fil-preżenza ta’ disturbanzi elettro-manjetiċi (speċifiċi) li jnkludu sinjali maħsuba ta’ frekwenza tar-radjo minn transmiters tar-radjo jew radjazzjoni ta’ emissjonijiet in-band minn apparat Industrijali-Xjentifiku-Mediku (ISM), ġewwa jew barra ’l-vettura.

2.1.4. “Ambjent elettro-manjetiku” tfisser it-totalità ta’ fenomeni elettro-manjetiċi li jeżistu fil-lokalità partikulari.

2.1.5. “Emissjoni broadband” tfisser emissjoni, li jkollha wisa’ ta’ banda akbar minn dik ta’ apparat għall-kejl jew riċevitur partikulari (Kumitat Speċjali Internazzjonali għall-Interferenza mir-Radjo (CISPR) 25, it-2 Edizzjoni).

2.1.6. “Emissjoni narrowband” tfisser emissjoni li jkollha wisa’ ta’ banda inqas minn dik ta’ apparat għall-kejl jew riċevitur partikulari (CISPR 25, it-2 Edizzjoni).

2.1.7. “Sistema ta” l-elettriku/elettronika' tfisser apparat jew sett(ijiet) ta’ apparat ta’ l-elettriku/jew electtroniku/ċi flimkien ma’ xi konnekxins li jagħmlu biċċa minn vettura imma li m’humiex maħsuba għal approvazzjoni tat-tip separatament mill-vettura.

2.1.8. “Sotto-muntaġġ elettriku/elettroniku” (ESA) tfisser apparat ta’ l-elettriku u/jew electtroniku jew sett(ijiet) ta’ apparat maħsuba biex jagħmlu biċċa nill-vettura, flimkien ma’ xi konnekxins u sistema tal-wajers assoċjati, li jaqdu funzjoni jew aktar speċjalizzata. ESA tista’ tkun approvata fuq talba ta’ produttur jew rappreżentant awtorizzat tiegħu, jew bħala “komponent” jew “unit separat tekniku (STU)” (ara Direttiva 70/156/KEE, Artiklu 2).

2.1.9. “Tip ta’ vettura” b’relazzjoni ma’ kompatibiltà elettro-manjetika tfisser vetturi, li ma jvarjawx essenzjalment f’tali kwalitajiet bħal: 2.1.9.1. id-daqs u l-għamla totali tal-kumpartiment tal-magna; 2.1.9.2. l-arranġament ġenerali tal-komponenti ta’ l-elettriku u/jew elettroniċi u l-arranġament ġenerali tas-sistema tal-wajers; 2.1.9.3. il-materjal primarju li huwa mibni bih il-bòdi jew qoxra (fejn japplika) tal-vettura (per eżempju, qoxra tal-bòdi ta’ l-azzar, aluminju jew fibra tal-ħgieġ). Il-preżenza ta’ pjanċi ta’ materjal differenti ma’ tibdilx it-tip ta’ vettura sakemm il-materjal primarju tal-bòdi mhux mibdul. Madankollu, varjazzjonijiet bħal dawn iridu jiġu notifikati.

2.1.10. “Tip ta ESA” b’relazzjoni ma’ kompatibiltà elettro-manjetika tfisser ESAs, li ma jvarjawx fi kwalitajiet essenzjali bħal: 2.1.10.1. il-funzjoni li taqdi l-ESA; 2.1.10.2. l-arranġament ġenerali tal-komponenti elettriċi u/jew elettroniċi, fejn japplika.

2.1.11 “Harness tas-sistema tal-wajers tal-vettura” tfisser kejbils ta’ provvista tal-vultaġġ, ta’ bus systems (e.g. CAN), ta’ sinjali jew ta’ erjals attivi, li jiġu installati mill-produttur tal-vettura.

2.1.12 Funzjonijiet marbuta ma’ l-Immunità huma: a) Funzjonijiet marbuta mal-kontroll dirett tal-vettura: — b’degradazzjoni jew bidla fil-: e.g. magna, gêr, brejk, suspenxin, stêring attiv, apparat għall-limitazzjoni tal-veloċità; — b’tibdil li jolqot il-pożizzjoni tas-sewwieq: e.g. pożizzjoni tas-sît jew l-istêring; — b’tibdil li jolqot il-viżibiltà tas-sewwieq: e.g. dawl baxx, wajper tal-ħġieġa ta’ quddiem. b) Funzjonijiet marbuta mal-protezzjoni tas-sewwieqa, passiġġieri u oħrajn li jużaw it-triq: — e.g. airbag u sistemi ta’ restrizzjoni ta’ sigurtà. c) Funzjonijiet ii meta jiġu mfixkla joħolqu konfużjoni lis-sewwieq jew lil oħrajn li jużaw it-triq: — tfixkil ottiku: tħaddim mhux sew ta’ e.g. indikejters tad-direzzjoni, dwal tal-brejkijiet, dwal li jimmarkaw t-truf tal-vettura, dawl ta’ wara, light bars għas-sistema ta’ l-emerġenza, tagħrif żbaljat minn indikejters ta’ twissija, dwal jew displays marbuta ma’ funzjonijiet fil-klawsoli a.) jew b.) li jistgħu jiġu osservati fil-vista diretta tas-sewwieq; — tfixkil akustiku: tħaddim mhux sew ta’ e.g. alarm tas-serq, ħorn. d) Funzjonijiet marbuta mal-funzjonalità tad-data bus tal-vettura: — b’imblukkar ta’ trażmissjoni tad-data fuq sistemi ta’ data bus ta’ vettura, li jintużaw biex tiġi trażmessa data, meħtieġa biex jiġi żgurat il-funzjonament tajjeb ta’ funzjonijiet oħra marbuta ma’ l-immunità. e) Funzjonijiet li meta jiġu mfixkla jaffettwaw id-data statutorja tal-vettura: e.g. takografu, odometru.

3. Applikazzjoni għall-approvazzjoni tat-tip tal-KE

3.1. Approvazzjoni ta’ tip ta’ vettura

3.1.1. L-applikazzjoni għall-approvazzjoni ta’ tip vettura, skond il-kompatibiltà elettro-manjetika tagħha b’konformità ma’ Artiklu 3 (4) ta’ Direttiva 70/156/KEE għandha tintefa’ mill-produttiur tal-vettura.

3.1.2. Anness IIA jagħti mudell għad-dokument ta’ tagħrif.

3.1.3. Il-produttur tal-vettura għandu jfassal ċedola li tiddeskrivi s-sistema kollha relevanti ta’ l-elettriku/elettroniċi tal-vettura jew ESAs, stili ta’ bòdi (1), varjazzjonijiet fil-materjal tal-bòdi (1), arranġamenti ġeneral tas-sistemi tal-wajers, varjazzjonijiet tal-magna, verżjonijiet left-hand/right-hand drive u verżjonijiet ta’ wheelbase. Sistemi ta’ l-elettriku/elettroniċi jew ESAs relevanti tal-vettura huma dawk li jistgħu jitfgħu radjazzjoni sinifikanti broadband jew narrowband u/jew dawk li huma involuti f’funzjonijiet relatati ma’ l-immunità (ara paragrafu 2.1.12 ta’ dan l-Anness) tal-vettura.

3.1.4. Vettura rappreżentattiva għandha tintagħżel minn din l-iskeda sabiex tiġi eżaminata, bi qbil rispettiv bejn il-produttur u l-awtorità kompetenti. Din il-vettura għandha tirrappreżenta t-tip ta’ vettura (ara l-Appendiċi 1 għall-Anness IIA). L-għażla tal-vettura għandha tkun imsejsa fuq is-sistemi ta’ l-elettriku/elettroniċi offruti mill- produttur. Tista’ tintagħżel vettura jew aktar minn din l-iskeda sabiex tiġi eżaminata jekk jitqies bi ftehim rispettiv bejn il-produttur u l-awtorità kompetenti li hemm inklużi sistemi ta’ l-elettriku/elettroniċi differenti li jista’ jkollhom effett sinifikanti fuq il-kompatibiltà elettro-manjetika tal-vettura meta mqabbla ma’ l-ewwel vettura rappreżentattiva.

3.1.5. L-għażla tal-vettura/i b’konformità ma’ paragrafu 3.1.4 hija limitata għall-kombinazzjonijiet vettura/sistema ta’ l-elettriku/sistema elettronika maħsuba għall-produzzjoni attwali.

3.1.6. Il-produttur jista’ jissupplimenta l-applikazzjoni b’rapport mill-eżamijiet li saru. Kwalunkwe tali data pprovduta tist’ tintuża mill-awtorità għall-approvazzjoni, sabiex tfassal iċ-ċerifikat ta’ l-approvazzjoni tat-tip.

3.1.7. Jekk is-Servizz Tekniku responsabbli mill-eżami għall-approvazzjoni tat-tip jagħmel l-eżami huwa stess, imbagħad għandha tiġi pprovduta vettura rappreżentattiva tat-tip għall-approvazzjoni, skond paragrafu 3.1.4.

3.1.8. Il-produttur tal-vetturi għandu jipprovdi ċertifikat ta’ bands ta’ frekwenza, livelli ta’ enerġija, pożizzjonijiet ta’ l-erjals u provvedimenti ta’ l-installazzjoni għall-installazzjoni ta’ transmiters ta’ l-RF, anki jekk il-vettura mhix mgħammra bi transmiter ta’ l-RF fiż-żmien ta’ l-approvazzjoni tat-tip. Dan għandu jkopri s-servizzi kollha tar-radjo mobbli normalment użati fil-vetturi. Dan it-tagħrif għandu jitpoġġa għad-dispożizzjoni tal-pubbliku wara l-approvazzjoni tat-tip.

Il-produttur tal-vetturi għandu jpprovdi evidenza li l-eżekuzzjoni tal-vettura ma tintlaqatx ħażin b’tali installazzjonijiet ta’ transmiters.

3.2 Approvazzjoni ta’ tip ta’ sotto-muntaġġ elettriku/elettroniku (ESA)

3.2.1. Applikabilità ta’ din id-Direttiva għall-ESA:

3.2.2. L-applikazzjoni għall-approvazzjoni ta’ tip ta’ ESA skond il-kompatibiltà elettro-manjetika tagħh b’kompatibilta’ ma’ Artiklu 3 (4) ta’ Direttiva 70/156/KEE għandha tintefa’ mill-produttiur ta’ l-ESA jew ir-rappreżentant awtorizzat tiegħu.

3.2.3. Anness IIB jagħti mudell għad-dokument ta’ tagħrif.

3.2.4. Il-produttur jista’ jissupplimenta l-applikazzjoni b’rapport mill-eżamijiet li saru. Kwalunkwe tali data pprovduta tist’ tintuża mill-awtorità għall-approvazzjoni, sabiex tfassal iċ-ċerifikat ta’ l-approvazzjoni tat-tip. Għal tagħmir maħsub għall-installazzjoni f’vettura, il-produttur jista’ jissupplimenta l-applikazzjoni bid-Dikjarazzjoni tal-Produttur ta’ Konformità skond il-provvedimenti ta’ Direttiva 99/5/KE jew Direttiva 89/336/KEE, ir-rapport ta’ l-eżami ta’ l-EMC u l-inistruzzjoni għal min juża li tagħti gwida għall-installazzjoni ta’ tali tagħmir fil-vetturi.

3.2.5. Jekk is-Servizz Tekniku responsabbli mill-eżami għall-approvazzjoni tat-tip jagħmel l-eżami huwa stess, imbagħad għandu jiġi pprovdut kampjun tas-sistema ta’ l-ESA rappreżentattiva tat-tip biex jiġi approvat, jekk meħtieġ, wara diskussjoni mal-produttur fuq, per eżempju, varjazzjonijiet li jista’ jkun hemm fl-arranġament, numru ta’ komponenti, numru ta’ sensers. Jekk is-Servizz Tekniku jqis li hemm il-ħtieġa, jista’ jagħżel kampjun ieħor.

3.2.6. Il-kampljun(i) għandu jiġi mmarkat b’mod ċar u li ma jitħassarx bl-isem fil-kummerċ jew il-marka tal-produttur u l-isem tat-tip.

3.2.7. Fejn japplika, kwalunkwe restrizzjonijiet fuq l-użu għandhom jiġu identifikati. Kwalunkwe tali restrizzjonijiet għandhom jiddaħħlu f’Annessi IIB u/jew IIIB.

3.2.8 ESAs li jinġiebu fuq is-suq bħala spare parts m’għandhom ħtieġa ta’ ebda approvazzjoni jekk huma mmarkati b’mod ovvju bħala spare parts b’numru ta’ l-identifikazzjoni u jekk huma identiċi u mingħand l-istess produttur tat-tagħmir oriġinali (OEM) għal vettura ta’ tip ġa approvat.

3.2.9. Komponenti mibjugħa bħala tagħmir ta’ wara s-suq u intiżi għall-installazzjoni f’vetturi bil-mutur ma jeħtieġu ebda approvazzjoni tat-tip jekk m’humiex relatati ma’ funzjonijiet relatati ma’ l-immunità. (Anness I, 2.1.12). F’dan il-każ għandha tinħareġ Dikjarazzjoni ta’ Konformità skond il-proċeduri tad-Direttivi 89/336/KEE jew 1999/5/KE. Biċċa minn din id-dikjarazzjoni trid tkun li l-ESA tirrispetta l-limiti stabbiliti f’paragrafi 6.5, 6.6, 6.8 u 6.9 ta’ Anness I ta’ din id-Direttiva.

Matul perijodu ta’ tranżizzjoni ta’ 4 snin wara d-dħul fis-seħħ ta’ din id-Direttiva, min huwa responsabbli għat-tqegħid fis-suq ta’ tali prodott għandu jissottometti t-tagħrif relevanti kollu u/jew kampjun għas-Servizz Tekniku li għandu jiddetermina jekk it-tagħmir ikunx relatat jew le ma’ l-immunità. Ir-riżultat ta’ l-ispezzjoni għandu joħroġ fi żmien 3 ġimgħat u ma jeħtieġx aktar eżamijiet. Dokument skond l-eżempju li jagħti l-Anness IIIC għandu jinħareġ mis-Servizz Tekniku matul l-istess perijodu. L-Istati Membri għandhom jirrappurtaw, sa data tliet snin mid-dħul fis-seħħ ta’ din id-Direttiva, kwalunkwe każijied miċħuda fuq bażi ta’ sigurtà. Fuq il-bażi ta’ esperjenza prattika ta’ din il-kondizzjoni u fuq il-bażi tar-rapporti preżentati mill-Istati Membri, għandu jiġi deċiż, skond il-proċedura msemmija f’Artiklu 13 ta’ Direttiva 70/156/KEE, u qabel it-tmiem tal-perijodu tranżitorju, jekk għadx hemm il-ħtieġa ta’ dan id-dokument minbarra d-Dikjarazzjoni ta’ Konformità.

4. Approvazzjoni tat-tip

4.1. Rotot għall-approvazzjoni tat-tip

4.1.1. Approvazzjoni tat-tip ta’ vettura

Ir-rotot alternattivi li ġejjin, għall-approvazzjoni tat-tip ta’ vettura, jistgħu jintużaw fid-diskrezzjoni tal- produttur tal-vettura.

4.1.1.1. Approvazzjoni ta’ installazzjoni ta’ vettura

Installazzjoni ta’ vettura tista’ tikseb approvazzjoni tat-tip direttament billi ssegwi l-provvedimenti tal-biċċiet relevanti ta’ paragrafu 6 ta’ dan l-Anness. Jekk tintagħżel din ir-rotta mill-produttur tal-vettura, m’huwa meħtieġ ebda eżami separat ta’ sistemi ta’ l-elettriku/elettroniċi jew ESAs.

4.1.1.2. Approvazzjoni tat-tip ta’ vettura b’eżami b’eżami ta’ l- ESAs individwali

Produttur ta’ vettura jista’ jikseb approvazzjoni għall-vettura billi juri lill-awtorità għall-approvazzjoni li s-sistemi kollha relevanti (ara paragrafu 3.1.3 ta’ dan l-Anness) ta’ l-elettriku/elettroniċi jew ESAs ġew approvati individwalment skond din id-Direttiva u ġew installati skond xi kondizzjonijiet li jista’ jkun hemm marbuta magħhom.

4.1.1.3. Produttur jista’, jekk jixtieq, jikseb approvazzjoni għal din id-Direttiva jekk il-vettura m’għandha ebda tagħmir tat-tip, li huwa suġġett għal eżamijiet għal immunità jew emissjoni. Tali approvazzjonijiet ma jeħtieġux eżamijiet.

4.1.2. Approvazzjoni tat-tip ta’ ESA

Approvazzjoni tat-tip jista jingħata lil ESA biex titwaħħal jew fuq xi tip ta’ vettura (Approvazzjoni tal-Komponent) jew fuq xi tip jew tipi speċifiku/ċi ta’ vettura types mitlub/a mill-produttur ta’ l-ESA (Approvazzjoni ta’ Unit Tekniku Separat).

4.1.3. ESAs, li huma ntiżi jittrażmettu l-RF, u li ma rċevewx approvazzjoni tat-tip b’konnessjoni ma’ produttur tal-vetturi, għandu jkollhom linji ta’ gwida xierqa għall-installazzjoni.

4.2. Għoti ta’ l-approvazzjoni tat-tip

4.2.1. Vettura

4.2.1.1. Jekk il-vettura rappreżentattiva tissodisfa l-kondizzjonijiet ta’ din id-Direttiva, għandha tingħata l-approvazzjoni tat-tip tal-KE skond Artiklu 4 (3), u fejn japplika, Artiklu 4 (4) ta’ Direttiva 70/156/KEE.

4.2.1.2. L-Anness IIIA jagħti mudell għaċ-ċertifikat ta’ approvazzjoni tat-tip tal-KE.

4.2.2. ESA

4.2.2.1. Jekk sistema/i rappreżentattiva/i ta’ l-ESAs tirrispetta/jirrispettaw il-kondizzjonijiet ta’ din id-Direttiva, għandha tingħat approvazzjoni tat-tip tal-KE skond Artiklu 4 (3), u fejn japplika, Artiklu 4 (4) ta’ Direttiva 70/156/KEE.

4.2.2.2. L-Anness IIIB jagħti mudell għaċ-ċertifikat ta’ approvazzjoni tat-tip tal-KE.

4.2.3. Biex tfassal iċ-ċertifikati msemmija f’paragrafu 4.2.1.2 jew 4.2.2.2, l-awtorità kompetenti ta’ l-Istat Membru li qiegħda tagħti l-appovazzjoni tista’ tuża rapport imħejji minn laboratorju ta’ l-eżamijiet akkreditat għall-ISO 17025 u rikonoxxut mill-Awtorità għall-Approvazzjoni.

4.3. Emendi ta’ l-approvazzjonijiet

4.3.1. Fil-każ ta’ emendi ta’ approvazzjonijiet mgħotija skond din id-Direttiva, il-provvedimenti ta’ Artiklu 5 ta’ Direttiva 70/156/KEE għandhom japplikaw.

4.3.2. Emenda ta’ approvazzjoni tat-tip vettura b’żjieda jew sostituzzjoni ta’ ESA.

4.3.2.1. Fejn produttur ta’ vettura jkun kiseb approvazzjoni għal installazzjoni ta’ vettura u jixtieq iżid jew jissostitwixxi sistema ta’ l-elettriku jew elettronika jew ESA li ġa rċeviet approvazzjoni skond din id-Direttiva, u li se tkun installata skond xi kondizzjonijiet marbuta magħha, l-approvazzjoni tal-vettura tista’ tiġi emendata bla aktar eżamijiet. Is-sistema ta’ l-elettriku jew elettronika jew ESA addizzjonali għanda titqies bħala biċċa mill-vettura, għall-għanijiet ta’ konformità tal-produzzjoni.

4.3.2.2. Fejn il-part(ijiet) addizzjonali jew sostitwita ma rċevietx/ewx approvazzjoni skond id-Direttiva, u jekk jitqies li t-testijiet huma meħieġa, il-vettura kollha għandha titqies konformi jekk jista’ jintwera li l-part(ijiet) ġodda jew riveduti jkunu konformi mal-kondizzjonijiet relevanti ta’ paragrafu 6 jew jekk, f’eżami komparattiv, jista jintwera li l-pârt m’għandhiex tolqot ħażin il-konformità tat-tip ta’ vettura.

4.3.3 Iż-żjieda ta’ ESAs użati, li m’għandhomx it-tip approvat skond din id-Direttiva billi meta ġew installati l-ewwel darba, ma kienx hemm ħtieġa ta’ ebda approvazzjoni tat-tip, m’għandhiex tinvalida l-approvazzjoni tat-tip jekk l-installazzjoni ta’ tali ESAs użati issir skond ir-rikmandazzjonijiet tal-produttur ta’ l-ESA u tal-vettura.

5. Marka

5.1. Kull ESA konformi ma’ tip approvat taħt din id-Direttiva għandu jkollu marka ta’ approvazzjoni tat-tip tal-KE.

5.2. Il-marka ta’ approvazzjoni tat-tip tal-KE għandha tikkonsisti fi

rettanglu madwar l-ittra “e” bit-tipa minuskola segwita bin-numru li jiddistingwi l- Istat Membru li ta l-approvazzjoni tal KE tat-tip ta’ komponent:

1 għall-Ġermanja 2 għal Franza 3 għall-Italja 4 għall-Olanda 5 għall-Isvezja 6 għall-Belġju 7 għall-Ungerija 8 għar-Repubblika Ċeka 9 għal Spanja 11 għar-Renju Unit 12 għall-Awstrija 13 għall-Lussemburgu 17 għall-Finlandja 18 għad-Danimarka 20 għall-Polonja 21 għall-Portugal 23 għall-Greċja 24 għall-Irlanda 26 għall-Islovenja 27 għall-Islovakja 29 għall-Estonja 32 għall-Latvja 36 għall-Litwanja 49 għal Ċipru 50 għal Malta

Qrib ir-rettanglu in-“numru ta’ l-approvazzjoni tal-bażi” li hemm f’artiklu 4 tan-numru ta’ approvazzjoni tat-tip imsemmi f’Anness VII ta’ Direttiva 70/156/KEE wara ż-żewġ figuri li jindikaw in-numru ta’ sekwenza assenjat lill-aħħar emenda teknika prinċipali ta’ din id-Direttiva. In-numru ta’ sekwenza ta’ l-emenda u n-numru ta’ l-approvazzjoni tat-tip tal-komponent muri fuq iż-żertifikat għandhom ikunu mifruda b’asterisk. F’din id-Direttiva, in-numra tas-sekwenza huwa 03.

5.3. Il-marka ta’ l-approvazzjoni tat-tip tal-KE għandha tkun imwaħħla mal-pârt prinċipali ta’ l-ESA (e.g. il-unit tal-kontroll elettroniku) b’tali mod li tkun tinqara sew ma tistax titħassar.

5.4. Eżempju ta’ marka ta’ approvazzjoni tat-tip tal-KE huwa muri f’Appendiċi 8.

5.5 M’hija meħtieġa l-ebda marka għal sistemi ta’ l-elettriku/elettroniċi inklużi f’tipi ta’ vetturi approvati b’din id-Direttiva, u għal spare parts kif definiti f’paragrafu 3.2.8.

5.6. Marki fuq kompatibiltà ta’ ESAs ma’ paragrafu 5.3 m’għandhomx għalfejn ikunu jidhru meta l-ESA tkun installata fil-vettura.

6. Karatteristiċi

6.1. Karatteristika ġenerali

6.1.1. Vettura u s-sistema/i ta’ l-elettriku/elettroniċi jew ESA(s) tagħha għandhom ikunu mfassla, mibnija u mwaħħla b’tali mod li jippermettu lill-vettura, f’kondizzjonijiet normali ta’ l-użu, tkun konformi mal-kondizzjonijiet ta’ din id-Direttiva.

6.1.1.1. Vettura għandha tiġi eżaminata għar-radjazzjoni ta’ emissjonijiet u għall-immunità għal radjazzjoni ta’ disturbanzi. M’huma meħtieġa ebda eżamijiet għat-trażmissjoni ta’ emissjonijiet jew immunità għal disturbanzi trażmessi, għall-approvazzjoni tat-tip tal-vettura.

6.1.1.2. L-ESA(s) għandhom jiġu eżaminati għar-radjazzjoni u t-trażmissjoni ta’ emissjonijiet, għall-immunità għal radjazzjoni u trażmissjoni ta’ disturbanzi.

6.1.2. Qabel jagħmel l-eżami, is-Servizz Tekniku għandu jħejji pjan ta’ l-eżami flimkien mal-produttur, li jkun fih għallinqas, mod ta’ tħaddim, funzjoni(jiet) stimulat(i), funzjoni(jiet) immonitorjati, kriterju(i) ta’ suċċess/falliment u emissjonijiet intiżi.

6.2. Karatteristiċi li jikkonċernaw ir-radjazzjoni elettro-manjetika broadband mill-vetturi.

6.2.1. Metodu ta’ kejl

Ir-radjazzjoni elettro-manjetika ġġenerata mill-vettura rappreżentattiva tat-tip tagħha għandha titkejjel bil-metodi deskritti f’Anness IV. Dawn għandhom jiġu definiti mill-produttur tal-vettura bi qbil mas-Servizz Tekniku.

6.2.2. Limiti għall-approvazzjoni tat-tip broadband tal-vettura

6.2.2.1. Jekk il-kejl isir bil-metodu deskritt f’Appendiċi IV bi spazju mill-vettura-għall-erjal ta’ 10,0 ± 0,2 m, il-limiti għandhom ikunu ta’ 32 dB mikrovolt/m fil-banda ta’ frekwenza tal-marġni ta’ 30 sa 75 MHz u ta’ 32 sa 43 dB mikrovolt/m fil-banda ta’ frekwenza ta’ 75 sa 400 MHz, liema limitu jiżdied logaritmikament ma’ frekwenzi ’l fuq minn 75 MHz kif muri f’Appendiċi 2 ta’ dan l-Anness. Fil-banda ta’ frekwenza ta’ 400 sa 1,000 MHz, il-limitu jibqa’ kostanti ta’ 43 dB mikrovolt/m.

6.2.2.2. Jekk il-kejl isir bil-metodu deskritt fl-Anness IV bi spazju mħaddem mill-vettura-għall-erjal ta’ 3.0 ± 0.05 m, il-limiti għandhom ikunu ta’ 42 dB mikrovolt/m fil-banda ta’ frekwenza tal-marġni ta’ 30 sa 75 MHz u ta’ 42 sa 53 dB mikrovolt/m fil-banda ta’ frekwenza ta’ 75 sa 400 MHz, liema limitu jiżdied logaritmikament ma’ frekwenzi ’l fuq minn 75 MHz kif muri f’Appendiċi 3 ta’ dan l-Anness. Fil-banda ta’ frekwenza ta’ 400 sa 1,000 MHz, il-limitu jibqa’ kostanti ta’ 53 dB mikrovolt/m.

6.2.2.3. Il-valuri mkejla, espressi f’dB mikrovolt/m għandhom ikunu taħt il-limiti għall-approvazzjoni tat-tip fuq il-vettura rappreżentattiva tat-tip tagħha.

6.3. Karatteristiċi li jikkonċernaw ir-radjazzjoni elettro-manjetika narrowband mill-vetturi.

6.3.1. Metodu ta’ kejl

Ir-radjazzjoni elettro-manjetika ġġenerata mill-vettura rappreżentattiva tat-tip tagħha għandha titkejjel bil-metodi deskritti f’Anness V. Dawn għandhom jiġu definiti mill-produttur tal-vettura bi qbil mas-Servizz Tekniku.

6.3.2. Limiti għall-approvazzjoni tat-tip narrowband tal-vettura

6.3.2.1. Jekk il-kejl isir bil-metodu deskritt fl-Anness V bi spazju mħaddem mill-vettura-għall-erjal ta’ 10,0 ± 0,2 m, il-limiti għandhom ikunu ta’ 22 dB mikrovolt/m fil-banda ta’ frekwenza tal-marġni ta’ 22 sa 33 MHz u ta’ 22 sa 33 dB mikrovolt/m fil-banda ta’ frekwenza ta’ 75 sa 400 MHz, liema limitu jiżdied logaritmikament ma’ frekwenzi ’l fuq minn 75 MHz kif muri f’Appendiċi 4 ta’ dan l-Anness. Fil-banda ta’ frekwenza ta’ 400 sa 1,000 MHz, il-limitu jibqa’ kostanti ta’ 33 dB mikrovolt/m.

6.3.2.2. Jekk il-kejl isir bil-metodu deskritt fl-Anness V bi spazju mħaddem mill-vettura-għall-erjal ta’ 3,0 ± 0,05 m, il-limiti għandhom ikunu ta’ 32 dB mikrovolt/m fil-banda ta’ frekwenza tal-marġni ta’ 30 sa 75 MHz u ta’ 32 sa 43 dB mikrovolt/m fil-banda ta’ frekwenza ta’ 75 sa 400 MHz, liema limitu jiżdied logaritmikament ma’ frekwenzi ’l fuq minn 75 MHz kif muri f’Appendiċi 5 ta’ dan l-Anness. Fil-banda ta’ frekwenza ta’ 400 sa 1,000 MHz, il-limitu jibqa’ kostanti ta’ 43 dB mikrovolt/m.

6.3.2.3. Il-valuri mkejla, espressi f’dB mikrovolts/m għandhom ikunu taħt il-limiti għall-approvazzjoni tat-tip fuq il-vettura rappreżentattiva tat-tip tagħha.

6.3.2.4. Bla ħsara għall-limiti stabbiliti f’paragrafi 6.3.2.1, 6.3.2.2 u 6.3.2.3 ta’ dan l-Appendiċi, jekk, waqt il-miżura tal-bidu stabbilita f’Anness V, paragrafu 1.3, il-qawwa tas-sinjali mkejla mill-erjal tar-radjo tax-xandir tal-vettura tkun inqas minn 20 dB mikrovolt ’il fuq mill-marġni ta’ frekwenza ta’ 76 sa 108 Mhz imkejla b’ditekter average, il-vettura għandha mbagħad titqies konformi mal-limiti għal emissjonijiet narrowband u ma jkun meħtieġ ebda eżami ieħor.

6.4. Karatteristiċi li jikkonċernaw l-immunità ta’ vetturi għal radjazzjoni elettro-manjetika.

6.4.1. Metodu ta’ eżami

L-immunità għal radjazzjoni elettro-manjetika, tal-vettura rappreżentattiva tat-tip tagħha, għandha titkejjel bil-metodu deskritt f’Anness VI.

6.4.2. Limiti ta’ l-approvazzjoni tat-tip ta’ l-immunità tal-vettura

6.4.2.1. Jekk l-eżamijiet isiru bil-metodu deskritt f’Anness VI, il-qawwa tal-kamp għandha tkun ta’ 30 volt/m rms f’aktar minn 90 % tal-banda ta’ frekwenza ta’ 20 sa 2000 MHz u a minimu ta’ 25 volt/m rms ’il fuq mill-banda kollha ta’ frekwenza ta’ 20 sa 2000 MHz.

6.4.2.2. Il-vettura rappreżentattiva tat-tip tagħha għandha titqies konformi mal-kondizzjonijiet ta’ l-immunità jekk, waqt l-eżamijiet magħmula skond Anness VI, ma jkunx hemm tnaqqis fl-eżekuzzjoni ta’ “funzjonijiet relatati ma’ l-immunità”.

6.5. Karatteristiċi li jikkonċernaw ir-radjazzjoni elettro-manjetika narrowband mill-ESAs.

6.5.1. Metodu ta’ kejl

Ir-radjazzjoni elettro-manjetika ġġenerata mill-ESA rappreżentattiva tat-tip tagħha għandha titkejjel bil-metodu deskritt fl-Anness VII.

6.5.2. Limiti għall-approvazzjoni tat-tip broadband minn ESAs

6.5.2.1. Jekk il-kejl isir bil-metodu deskritt fl-Anness VII, il-limiti għandhom ikunu ta’ 62 sa 52 dB mikrovolt/m fil- fil-banda ta’ frekwenza tal-marġni ta’ 30 sa 75 MHz, this limitudecreasing logarithmically with frequencies above 30 MHz, u 52 to 63 dB microvolts/m in il-75 to 400 MHz band, liema limitu jonqos logaritmikament ma’ frekwenzi ’l fuq minn 75 MHz kif muri f’Appendiċi 6 ta’ dan l-Anness. Fil-banda ta’ frekwenza ta’ 400 sa 1,000 MHz, il-limitu jibqa’ kostanti ta’ 63 dB mikrovolt/m.

6.5.5.2. Il-valuri mkejla, espressi f’dB mikrovolts/m għandhom ikunu taħt il-limiti għall-approvazzjoni tat-tip fuq l-ESA rappreżentattiva tat-tip tagħha.

6.6. Karatteristiċi li jikkonċernaw ma’ Narrowband electromagnetic interference generated by ESAs.

6.6.1. Metodu ta’ kejl

Ir-radjazzjoni elettro-manjetika ġġenerata mill-ESA rappreżentattiva tat-tip tagħha, għandha titkejjel bil-metodu deskritt f’Anness VIII.

6.6.2. Limiti għall-approvazzjoni tat-tip narrowband ta’ l-ESA.

6.6.2.1. Jekk il-kejl isir bil-metodu deskritt fl-Anness VIII, il-limiti għandhom ikunu ta’ 52 sa 42 dB mikrovolt/m fil-banda ta’ frekwenza tal-marġni ta’ 30 sa 75 MHz, liema limitu jonqos logaritmikament ma’ frekwenzi ’l fuq minn 75 MHz kif muri f’Appendiċi 7 ta’ dan l-Anness. Fil-banda ta’ frekwenza ta’ 400 sa 1,000 MHz, il-limitu jibqa’ kostanti ta’ 53 dB mikrovolt/m.

6.6.2.2. Il-valur imkejjel, espress f’dB mikrovolts/m, għandu jkun taħt il-limiti għall-approvazzjoni tat-tip fuq l-ESA rappreżentattiva tat-tip tagħha.

6.7. Karatteristiċi li jikkonċernaw l-immunità ta’ l-ESAs għar-radjazzjoni elettro-manjetika.

6.7.1. Metodu/i ta’ eżami

L-immunità għal radjazzjoni elettro-manjetika ta’ l-ESA rappreżentattiva tat-tip tagħha għandu jitkejjel bil-metodu/i magħżula minn dawk deskritti f’Anness IX.

6.7.2. Limiti għall-approvazzjoni tat-tip ta’ l-immunità ta’ l-ESAs

6.7.2.1. Jekk l-eżamijiet isiru bil-metodi deskritti f’Anness IX, il-livelli ta’ l-eżami ta’ l-immunità għandhom ikunu ta’ 60 volt/m għall-metodu ta’eżami ta’ l-Istripline ta’ 150 mm, 15 -il volt/għall-metodu ta’eżami ta’ l-Istripline ta’ 800 mm, 75 volt/m għall-metodu ta’ eżami taċ-ċellula tat-TEM, 60 mA għall-metodu ta-eżami tal-Bulk Current Injection (BCI) u 30 volt/m għall-metodu ta’ eżami tal-kamp liberu fuq 90% tal-banda ta’ frekwenza ta’ 20 sa 2000 MHz, u sa minimu ta’ 50 volt/m għall-metodu ta’ eżami ta’ l-istripline ta’ 150 mm, 12.5 volts/m f għall-metodu ta’ eżami ta’ l-istripline ta’ 800 mm, 62.5 volts/m,, 50 mA għall-metodu ta-eżami tal-Bulk Current Injection (BCI) u 25 volt/m għall-metodu ta’ eżami tal-kamp liberu fuq il-banda kollha ta’ frekwenza ta’ 20 sa 2,000 MHz.

6.7.2.2. L-ESA rappreżentattiva tat-tip tagħha għandha tiġi kkunsidrata konformi mal-kondizzjonijiet ta’ l-immunità jekk, waqt it-testijiet magħula skond Anness IX, ma jkun hemm ebda tnaqqis fil-“funzjonijiet relatati ma’ l-immunità”.

6.8. Karatteristiċi li jikkonċernaw l-immunità għal disturbanzi għaddiena trażmessi fil-linji ta’ provvista.

6.8.1. Metodu ta’ l-eżami

L-immunità ta’ ESA rappreżentattiva tat-tip tagħha għandha tiġi eżaminata bil-metodu/i ta’ l-ISO 7637-2:DIS2002 kif deskritti f’Anness X bil-livelli ta’ l-eżami mogħtija f’Tabella 1.

Tabella 1: Immunità ta’ ESA

Numri ta’ Pulses ta’ l-Eżami Livell ta’ Immunità ta’ l-Eżami Status Funzjonali għas-sistemi: Relatat ma’ funzjonijiet relatati ma’ l-immunità Mhux relatat ma’ funzjonijiet relatati ma’ l-immunità 1 III Ċ D 2a III B D 2b III Ċ D 3a/3b III A D 4 III B (għal ESA li trid ikun operattiva waqt fażijiet ta’ startjar tal-magna) C (għal ESA oħra) D

6.9. Karatteristiċi li għandhom x’jaqsmu ma’ l-emissjoni ta’ disturbanzi mgħoddija

6.9.1. Metodu ta’ eżami

L-emissjoni ta’ ESA rappreżentattiva għat-tip tagħha għandha tiġi eżaminata bil-metodu/i skond l-ISO 7637-2:DIS2002 kif spjegat f’Anness X għal-livelli mogħtija f’Tabella 2.

Tabella 2: Estensjoni massima tal-polz permessa

Estensjoni massima tal-polz permess għal Polarità ta’ estensjoni tal-polz Vetturi b’sistemi ta’ 12 -il V Vetturi b’sistemi ta’ 24 V Pożittiva +75 +150 Negattiva -100 -450

7. Konformità ta’ produzzjoni

7.1. Miżuri biex tiġi żgurata l-konformità ta’ produzzjoni għandhom jittieħdu skond il-provvedimenti ta’ Artiklu 10 ta’ Direttiva 70/156/KEE.

7.2. Il-konformità ta’ produzzjoni skond il-kompatibiltà elettro-manjetika tal-vettura jew komponent ta’ unit tekniku separati unit għandha tiġi ċċekkjata fuq il-bażi tad-data inkluża fiċ-ċertifikat(i) ta’ l-approvazzjoni tat-tip stabbilita f’Anness IIIA u/jew IIIB ta’ din id-Direttiva kif jixraq.

7.3. Jekk l-awtorità ma tkunx kuntenta bil-proċedura ta’ verifikazzjoni tal-produttur, imbagħad għandhom japplikaw l-oġġetti ta’ 2.4.2 u 2.4.3 ta’ Annes X ta’ Direttiva 70/156/KEE u paragrafi 7.3.1 u 7.3.2.

7.3.1. Jekk qiegħda tiġi verifikata l-konformità ta’ vettura, komponent jew STU meħud mis-sensiela, il-produzzjoni għandha titqies konformi mal-kondizzjonijiet ta’ din id-Direttiva fir-rigward ta’ radjazzjoni ta’ emissjonijiet broadband u radjazzjoni ta’ emissjonijiet narrowband jekk il-livelli mkejla ma jaqbżux il-limiti ta’ l-approvazzjoni tat-tip, stabbiliti f’paragrafi 6.2.2.1, 6.2.2.2, 6.3.2.1, 6.3.2.2, 6.3.2.4, 6.5.2.1 u 6.6.2.1 (kif japplika), b’aktar minn 4 dB (60 %).

7.3.2. Jekk qiegħda tiġi verifikata l-konformità ta’ vettura, komponent jew STU meħud mis-sensiela, il-produzzjoni għandha titqies konformi mal-kondizzjonijiet ta’ din id-Direttiva fir-rigward ta’ immunità għar-radjazzjoni elettro-manjetika jekk il-vettura, komponent jew STU ma juru ebda tnaqqis fl-eżekuzzjoni ta’ “funzjonijiet relatati ma’ l-immunità” meta l-vettura, komponent jew STU jkunu fl-istat stabbilit f’Anness VI, paragrafu 2, u suġġettati għall-qawwa ta’ kamp jew kurrent, espress f’volts/m jew mA, sa 80 % tal-limiti għall-approvazzjoni tat-tip stabbiliti f’paragrafi 6.4.2.1 u 6.7.2.1 ta’ din l-Appendiċi, kif jsppliks.

7.3.3. Jekk qiegħda tiġi verifikata l-konformità ta’ vettura, komponent jew STU meħud mis-sensiela, il-produzzjoni għandha titqies konformi mal-kondizzjonijiet ta’ din id-Direttiva fir-rigward ta’ immunità għal disturbanzi u emissjoni trażmessi jekk il-komponent jew STU ma juru ebda tnaqqis fl-eżekuzzjoni ta’ “funzjonijiet relatati ma’ l-immunità” sal-l-velli mogħtija f’6.8.1 u ma jaqbżux il-livelli mogħtija f’6.9.1.

8. Eċċezzjonijiet

8.1. Fejn vettura jew sistema ta’ l-elettriku/elettronika jew ESA ma jinkludux oxxillatur elettroniku bi frekwenza operattiva aknbar minn 9 kHz, għandhom jitqiesu konformi ma’ paragrafu 6.3.2 jew 6.6.2 ta’ Anness I u ma’ Annessi V u VIII.

8.2. Vetturi li m’għandhomx sistemi ta’ l-elettriku/elettroniċi b’“funzjonijiet relatati ma’ l-immunità” m’għandhomx għalfejn jiġu eżaminati għall-immunità għar-radjazzjoni ta’ disturbanzi u għandhom jitqiesu konformi ma’ paragrafu 6.4 ta’ Anness I u ma’ Anness VI ta’ din id-Direttiva.

8.3. ESAs bla ebda “funzjonijiet relatati ma’ l-immunità” m’għandhomx għalfejn jiġu eżaminati għall-immunità għar-radjazzjoni ta’ disturbanzi u għandhom jitqiesu konformi ma’ paragrafu 6.7 ta’ Anness I u ma’ Anness I u ma’ Anness IX ta’ din id-Direttiva.

8.4. Ħruġ ta’ ċarġ elettrostatiku

Għal vetturi bit-tajers, il-bòdi tal-vettura/xàsi jistgħi jitqiesu struttura elettrikament. Ikun hemm forzi elettro-statiċi sinifikanti relatati ma’ l-ambjent estern tal-vettura fil-mument biss li xi ħadd jiodħol jew joħroġ mill-vettura. Billi l-vettura tkun wieqfa f’dawn il-mumenti, mhux meqjusa li hemm ħtieġa ta’ eżami għall-approvazzjoni tat-tip għall-ħruġ ta’ ċarġ elettrostatiku.

8.5. Emissjoni mgħoddija

ESAs li ma jiġux swiċċjati, m’għandhomx swiċis jew ma jinkludux loads m’għandhomx għalfejn jiġu eżminati għal emissjoni mgħoddija u għandhom jitqiesu konformi ma’ paragrafu 6.9 ta’ dan l-Anness.

8.6 It-telf ta’ funzjoni ta’ riċevituri waqt l-eżami ta’ l-immunità, meta s-sinjal ta’ l-eżami jkun fil-parametri tal-wisa’ tal-banda (banda ta’ esklużjoni ta’ RF) kif speċifikat għas-servizz speċifiku tar-radjo/prodott fl-istàndard armonizzat ta’ l-EMC u li r-referenza tiegħu hija ppubblikata fil-Ġurnal Uffiċjali ta’ l-Unjoni Ewropea, mhux bilfors iwassal għal kriterju ta’ falliment.

8.7. Transmiters ta’ RF għandhon jiġu eżaminati fil-mode tat-trażmissjoni. Emissjonijiet maħsuba (e.g. minn sistemi ta’ trażmissjoni ta’ RF) fil-parametri tal-wisa’ tal-banda neċessarja u barra mill-emissjonijiet tal-banda m’humiex meqjusa għall għan ta’ din id-Direttiva. Emissjonijiet foloz jaqaw taħt din id-Direttiva imma m’għandhomx għalfejn jiġu eżaminati jekk it-transmiter ikollu Dikjarazzjoni ta’ Konformità skond id-Direttiva 1999/5/KE bl-użu ta’ stàndard armonizzat.

8.7.1. “Wisa” ta’ banda neċessarja': għal kategorija ta’ emissjoni, il-wisa’ tal-banda ta’ frekwenza li mhix biżżejjed biez tiżgura t-trażmissjoni ta’ tagħrif bir-rata u tal-kwalità meħtieġa taħt il-kondizzjonijiet speċifikati (Artiklu 1, Nr. 1.152 tar-Regolamenti dwar ir-Radjo).

8.7.2. “Emissjonijiet barra mill-banda”: Emissjoni fuq frekwenza jew frekwenzi eżatt barra l-wisa’ ta’ banda meħtieġa, li tirriżulta mill-proċess ta’ modulazzjoni, imma bl-esklużjoni ta’ emissjonijiet foloz (Artiklu 1, Nr. 1.144 tar-Regolamenti dwar ir-Radjo).

8.7.3. “Emissjoni Falza”: F’kull proċess ta’ modulazzjoni jeżistu sinjali mhux mixtieqa. Dawn jinġabru taħt l-espressjoni “emissjonijiet foloz”. Emissjonijiet foloz huma emissjonijiet fuq frekwenza jew frekwenzi, li huma barra mill-wisa’ tal-banda meħtieġa u li l-livell tagħhom jista’ jitnaqqas bla tintmess it-trażmissjoni korrispondenti ta’ tagħrif. Emissjonijiet foloz jinkludu emissjonijiet armoniċi, emissjonijiet parassitiċi, prodotti ta intermodulazzjoni u prodotti ta’ konverżjoni tal-frequency, imma jeskludu emissjonijiet barra-mill-banda (Artiklu 1 Nr 1.145 tar-Regolamenti dwar ir-Radjo).

(1) Fejn japplika

Appendiċi 1 Lista ta’ standards imsemmija f’din id-Direttiva [1] CISPR 12 “Karatterisitċi ta’ disturbanza mir-Radjo, ta’ vetturi, dgħajjes bil-mutur u oġġetti li jaħdmu b’magna li taqbad taħdem permezz ta’ spark - Limiti u metodi ta’ kejl”, il-5 edizzjoni 2001 [2] CISPR 16-1 “Karatteristiċi ta’ disturbanza mir-radjo u apparat u metodi ta’ kejl ta’ immunità - L-Ewwel Parti: Disturbanza mir-radjo u apparat ta’ kejl ta’ l-immunità”, it-2 Edizzjoni 2002 [3] CISPR 25 “Limiti u metodi ta’ kejl ta’ karatteristiċi ta’ disturbanza mir-radjo għall-protezzjoni ta’ riċevituri wżati fuq il-vetturi”, it-2 Edizzjoni 2002 [4] ISO 7637- 1 “Vetturi tat-triq - Disturbanza fl-elettriku minn trażmissjoni ta’ l-elettriku u akkoppjar – L-Ewwel Parti: Definizzjonijiet u kundizzjonijiet ġenerali”, it-2 Edizzjoni 2002 [5] ISO 7637-2 “Vetturi tat-triq - Disturbanza fl-elettriku minn trażmissjoni ta’ l-elettriku u akkoppjar – It-2 Parti: Trażmissjoni għaddenija ta’ l-elettriku minn linji ta’ provvista fuq vetturi b-vultaġġ nominal ta’ 12 -il V jew vultaġġ ta’ provvista ta’ 24 V biss”, it-2 Edizzjoni 2004 [6] ISO-EN 17025 “Kondizzjonijiet ġenerali għall-kompetenza ta’ laboratorji ta’ eżami u kalibrar”, l-1Edizzjoni 1999 [7] ISO 11451 “Vetturi tat-triq – Disturbanzi fl-elettriku by Narrowband rradjati electromagnetic energy – Vettura metodu ta’ l-eżamis” Part 1: Ġenerali u definizzjonijiet (CD ISO 11451-1:2002) Part 2: Sors ta’ radjazzjoni ’l hinn mill-vettura (FDIS 11451-2:2004) Part 4: Bulk current injection (BCI) (ISO 11451-4: L-1 Edizzjoni 1995) [8] ISO 11452 “Vetturi tat-triq – Disturbanzi fl-elettriku minn radjazzjoni ta’ enerġija elettro-manjetika narrowband – Metodi ta’ eżami tal-komponenti” Part 1: Ġenerali u definizzjonijiet (CD ISO 11452-1:2002) Part 2: Absorber lined chamber (CD ISO 11452-2:2002) Part 3: Transverse electromagnetic mode (TEM) (ISO 11452-3:it-3 Edizzjoni 2001) Part 4: Bulk current injection (BCI) (CD ISO 11452-4:2002) Part 5: Strip line (ISO 11452-5:it-2 Edizzjoni 2002) [9] ITU Regolamenti tad-Radjo, Edizzjoni 2001

Appendiċi 2 Limiti ta’ referenza għall-Broadband ta’ vettura Separazzjoni ta’ l-erjal mill-vettura: 10 m Limitu E (dBμV/m) fi frekwenza F (MHz) 30 - 75 MHz 75 - 400 MHz 400 - 1000 MHz E = 32 E = 32 + 15,13 log (F/75) E = 43 Test ta 'immaġni 95/54/EC — Vehicle-radiated emission limit Broadband type-approval limit — 10 m Quasi-peak detector — 120 kHz bandwidth E (dBµV/m) F (MHz) 0 10 20 30 40 50 60 10 100 1 000

Appendiċi 3 Limiti ta’ referenza għall-Broadband ta’ vettura Separazzjoni ta’ l-erjal mill-vettura: 3 m Limitu E (dBμV/m) fi frekwenza F (MHz) 30 - 75 MHz 75 - 400 MHz 400 - 1000 MHz E = 42 E = 42 + 15,13 log (F/75) E = 53 Test ta 'immaġni 94/54/KE - Limitu ta' emissjoni rradjata mill-vettura Limitu ghall-approvazzjoni tat-tip broadband - 3 m Ditekter Quasi-peak - 120 kHz wisa'tal-banda E (dBµV/m) F (MHz) 0 10 20 30 40 50 60 10 100 1 000

Appendiċi 4 Limiti ta’ referenza għan-Narrowband ta’ vettura Seprazzjoni ta’ l-erjal mill-vettura: 10 m Limitu E (dBμV/m) fi frekwenza F (MHz) 30 - 75 MHz 75 - 400 MHz 400 - 1000 MHz E = 22 E = 22 + 15,13 log (F/75) E = 33 Test ta 'immaġni 95/54/EC — Vehicle-radiated emission limit Narrowband type-approval limit — 10 m Average detector — 120 kHz bandwidth E (dBµV/m) F (MHz) 0 10 20 30 40 50 60 10 100 1 000

Appendiċi 5 Limiti ta’ referenza għan-Narrowband ta’ vettura Separazzjoni ta’ l-erjal mill-vettura: 3 m Limitu E (dBμV/m) fi frekwenza F (MHz) 30 - 75 MHz 75 - 400 MHz 400 - 1000 MHz E = 32 E = 32 + 15,13 log (F/75) E = 43 Test ta 'immaġni 95/54/EC — Vehicle-radiated emission limit Narrowband type-approval limit — 3 m Average detector — 120 kHz bandwidth E (dBµV/m) F (MHz) 0 10 20 30 40 50 60 10 100 1 000

Appendiċi 6 Sotto-muntaġġ elettriku/elettroniku Limiti ta’ referenza għall-Broadband Limitu E (dBμV/m) fi frekwenza F (MHz) 30 - 75 MHz 75 - 400 MHz 400 - 1000 MHz E = 62 - 25,13 log (F/30) E = 52 + 15.13 log (F/75) E = 63 Test ta 'immaġni 94/54/KE - Limitu ta' emissjoni rradjata ta' ESA Limitu ghall-approvazzjoni tat-tip broadband- 1 m Ditekter quasi-peak - 120 kHz E (dBµV/m) F (MHz) 20 30 40 50 60 70 10 100 1 000

Appendiċi 7 Sotto-muntaġġ elettriku/elettroniku Limiti ta’ referenza għan-Narrowband LimituE (dBμV/m) fi frekwenza F (MHz) 30 - 75 MHz 75 - 400 MHz 400 - 1000 MHz E = 52 - 25,13 log (F/30) E = 42 + 15.13 log (F/75) E = 53 Test ta 'immaġni 95/54/EC — ESA-radiated emission limit Narrowband type-approval limit — 1 m Average detector — 120 kHz bandwidth E (dBµV/m) F (MHz) 20 30 40 50 60 70 10 100 1 000